Man se lyk langs pad gevind, voertuig vermisArgieffoto Die liggaam van ŉ 46-jarige man is Woensdag omstreeks 06:00 langs ŉ pad in die Brandvlei-omgewing in Randfontein, Gauteng, aangetref. Konst. Carmen Hendricks, woordvoerder van die polisie, sê ŉ ondersoek op die toneel het aan die lig gebring dat die man se liggaam daar gestort is. Hy is vermoedelik verwurg. Volgens Hendricks word die man se Chevrolet Utility-voertuig tans vermis. Sy het ŉ beroep op die gemeenskap gedoen om op die uitkyk vir die voertuig te wees. “Dit is ŉ wit Chevrolet Utility met die handelsmerk FSG Property Service op die kant aangebring. Die nommerplaat van die voertuig is BW 54 FD GP. Alle inligting sal as vertroulik hanteer word,” het sy gesê. Enigiemand met meer inligting kan dit by Stop Misdaad by 0860 010 111 aanmeld. ŉ SMS kan ook gestuur word na 32211. Inligting kan anoniem deurgegee word.